|  |  |
| --- | --- |
| **Pöytäkirja** |  |
|  |  |
|  |  |
|  |  |

**Keskipitkä aikavälin ilmastopolitiikan suunnitelman (KAISU) valmistelua tukevan työryhmän 3. kokous**

Aika: 17.2.2021, klo 9.00 – 10.50

Paikka: Skype

Paikalla: Jarmo Muurman (pj.), Johannes Lounasheimo (siht.), Magnus Cederlöf, Miia Berger, Tuomo Kalliokoski, Pekka Kalliomäki, Saara Jääskeläinen, Bettina Lemström, Kaisa Mäkelä, Jukka Uosukainen, Birgitta Vainio-Mattila, Jyri Seppälä (Suomen ilmastopaneeli)

1. **Kokouksen avaus ja edellisen pöytäkirjan hyväksyminen**

Avattiin kokous ja hyväksyttiin edellisen kokouksen pöytäkirja.

1. **Kirjoittamistyö ja sen aikataulu**

Magnus Cederlöf esitteli raportin sisältörunkoa. Hyväksyttiin luvun 4 (nykytilan kuvaus sektoreittain / WEM) tavoiteaikataulu: vastuutahot työstävät omat osuutensa [Tiimerin raporttiluonnokseen](https://tila.tiimeri.fi/sites/vn-kaisu/Tiedostot/Keskipitk%C3%A4n%20aikav%C3%A4lin%20ilmastopolitiikan%20suunntelma_LUONNOS.docx?d=w2f2451b31aa443188d25b00e19f4bd27) maaliskuun loppuun mennessä.

Keskusteltiin laajasti lisätoimien (WAM) kokoamisesta ja aikatauluhaasteista. Hallituksen puoliväliriiheen (21.-22.4.) oltava lisätoimia valmiina. TEM on lähettänyt politiikkatoimiexcelin kaikille ministeriöille täydennettäväksi 28.2. mennessä. Todettiin, että mm. päästövähennystavoitteiden kiristymisestä johtuviin epävarmuuksiin vastataan linjaamalla toimia tässä vaiheessa mahdollisimman laajasti.

Kaisu-raporttiluonnos pyritään lähettämään lausunnoille kesällä. Raporttiin jätetään tilaa mahdollisille muutoksille.

1. **Kansalaiskysely**

Miia Berger kertoi kansalaiskyselyn tilanteesta. Avoimeen verkkokyselyyn liikenteeseen, ruokaan ja asumiseen liittyvistä ilmastoimista tullut peräti 17 000 vastausta. Pohditaan, miten näkemykset otetaan huomioon KAISU-työssä.

Lisäksi keskusteltiin sidosryhmille suunnatusta työpajatilaisuudesta, joka suunnitteilla huhtikuun alkuun. Hyväksyttiin työpajojen teemat (liikenne, rakennukset, maatalous/ruoka) ja sovittiin, että vastuuministeriöt ottavat kantaa kutsulistaan, ennakkokysymyksiin ja -materiaaleihin. Todettiin, että työpajoihin tuodaan käsiteltäväksi linjauksia uusista politiikkatoimista, ja että ministeriöiden avainhenkilöiden hyvä olla mukana kuulolla/kommentoimassa. Motiva järjestää työpajat.

1. **Sektorikatsaus: liikenne**

Saara Jääskeläinen esitteli luonnosta valtioneuvoston periaatepäätökseksi [fossiilittoman liikenteen tiekartasta](https://tila.tiimeri.fi/sites/vn-kaisu/Tiedostot/Taustatietoa/Fossiilittoman%20liikenteen%20tiekartta%20_%20170221.pptx?d=w255f6feb09764f2c93e57578d3487716). 15.1. julkaistu tiekartta on lausuntokierroksella 19.2. asti. Viimeistelty tiekartta viedään ministerityöryhmään maaliskuun loppupuolella ja valtioneuvoston käsittelyyn aikaisintaan huhtikuun alussa.

Tiekartan toimilla pyritään kuromaan umpeen vuoden 2030 1,65 Mt CO2-ekv. päästövähennysvaje. Todettiin, että päätökset tiekartan 2. ja 3. vaiheen lisätoimista tulevat KAISU-valmistelun kannalta myöhään.

Keskusteltiin WAM-skenaariosta, raskaan liikenteen biokaasusta ja biokaasun riittävyydestä.

1. **Sektorikatsaus: työkoneet**

Päätettiin siirtää aikataulusyistä seuraavaan kokoukseen.

1. **Muut asiat**

Johannes Lounasheimo aloittanut Riikka Siljanderin sijaisena ja työryhmän sihteerinä.

1. **Kokouksen päätös**

Seuraava työryhmän (etä)kokous järjestetään 17.3. klo 9.00-10.50.